ઉલ્લેખનીય છે કે કોંગ્રેસના રાષ્ટ્રીય ઉપાધ્યક્ષ રાહુલ ગાંધી આગામી 21 ડિસેમ્બરે મહેસાણા આવી રહ્યા છે. મહેસાણામાં યોજાનાર આ રેલીમાં કોંગ્રેસ કાર્યકર્તાઓને પાટીદાર ટોપીઓ પહેરાવવામાં આવશે. આ રેલીમાં એક લાખ લોકોને ભેગા કરવાનુ કોંગ્રેસનું આયોજન છે. જેના માટે કોંગ્રેસના કાર્યકર્તાઓ અને જિલ્લા પ્રમુખોને જવાબદારીઓ સોંપવામાં આવી છે. આ તૈયારીઓની સમીક્ષા કરવા માટે જ અહેમદ પટેલ ગુજરાત આવી પહોંચ્યા છે.